isang sambalilong hongo na maarte na, dahil sa kasiraan, ang nakataklob sa kaniyang malaking ulo at nagpapakawala sa buhok na ang kulay ay maruming abuhin, halos bulhaw, mahahaba, kulot ang mga dulo na wariy buhok makata. ang lalong katangitangi sa taong iyon ay hindi ang kaniyang kasuotan, ni ang kaniyang mukhang taga europa na walang balbas ni bigote, kundi ang kulay niyang saga, kulay na naging sanhi ng tawag na camaroncocido na siyang bansag sa kaniya. ang anyo niyay walang kapara: anak ng isang mabuting lipi, ngunit siyay nabubuhay sa pagbubulagbul, sa panghihingi ng limos; lahing kastila, ay hindi pinahahalagahan ang karangalang lahi na inaalipusta sa pamag itan ng kaniyang gulagulanit na kasuotan, ipinalalagay siya ng lahat na wariy tagapamalita sa mga pahayagan, at tunay nga namang ang kaniyang matang malalakit abuhin, na malamlam at waring mapagnilay kung tumingin, ay naroon saan mat may bagay na maibabalita.